Държавен вестник, бр. 80, 2013 г., стр. 43

БРОЙ  80	
Д Ъ Р Ж А В Е Н  В Е С Т Н И К 	
СТР.  43  
Чл. 40. (1) По време на експлоатацията на 
депото за отпадъци операторът:
1. изпълнява плана за контрол и монито­
ринг, разработен съгласно приложение № 3, 
както и мерките, посочени в разрешението 
за извършване на дейности с отпадъци или 
в комплексното разрешително;
2. своевременно информира компетентните 
органи за всяко замърсяване или увреждане 
на околната среда над допустимите норми, 
установени при изпълнение на плана за кон­
трол и мониторинг;
3. изпълнява за своя сметка предписанията 
на компетентните органи за отстраняване на 
отрицателните последици от замърсяването 
или увреждането на околната среда над до­
пустимите норми;
4. осигурява заключване на входовете на 
депото в извънработно време, надеждна ох­
рана за ограничаване на свободния достъп до 
територията на депото и предотвратяване на 
нерегламентирано изхвърляне на отпадъци 
на депото;
5. предприема мерки за ограничаване на 
опасностите и уврежданията, причинени от:
а) емисии на миризми и прах;
б) разнасяни от вятъра отпадъци;
в) източници на шум и от транспорта на 
територията на депата;
г) птици, вредители и насекоми;
д) образуване на аерозоли;
е) запалване на отпадъци;
6. предприема мерки и осигурява необ­
ходимите съоръжения и оборудване за пре­
дотвратяване разпиляването на отпадъци от 
депото върху пътищата и околните територии;
7. предприема необходимите мерки за 
защита от аварии и ограничаване на после­
диците от тях.
(2) В съответствие с условията на разре­
шението за извършване на дейности с отпа­
дъци или комплексното разрешително, но не 
по-малко от веднъж годишно, въз основа на 
натрупаните данни операторът отчита пред 
компетентния орган, издал разрешението, 
респ. комплексното разрешително, всички 
резултати от мониторинга с цел доказване 
изпълнението на условията на разрешението 
(комплексното разрешително) и определяне 
на поведението на отпадъците в депото.
Чл. 41. (1) Операторът е отговорен за кон­
тролните и мониторинговите процедури и/
или изпитването на представителните проби 
по чл. 36, т. 2, буква „г“.
(2) Контролът на качеството на аналитич­
ните операции, свързани с мониторинговите 
процедури и/или изпитването по ал. 1, се 
извършва от акредитирани изпитвателни 
лаборатории.
Раздел IV
Закриване на депата за отпадъци
Чл. 42. (1) Процедурата за закриване на 
депо или на участък или клетка (подобект) 
на депо започва, когато е налице един от 
следните случаи:
1. изпълнени са съответните условия за 
закриване, посочени в разрешението за из­
вършване на дейности с отпадъци или ком­
плексното разрешително;
2. компетентният орган се е произнесъл с 
положително решение по заявление на опе­
ратора на депото, с което иска прекратяване 
на дейността;
3. компетентният орган се е произнесъл с 
мотивирано решение за закриване на депото, 
което съдържа данни за местоположението 
на депото, неговия оператор и собственик.
(2) Депото или участък или клетка от него 
се считат за закрити единствено след писмено 
потвърждение от компетентния орган до опе­
ратора въз основа на извършена проверка на 
място и оценка на изпълнението на плана за 
закриване на депото, при които се констатира:
1. съответствие на изпълнението на плана 
за закриване на депото или на клетка от него 
със заложените в него мерки;
2. извършен е демонтаж на изградените 
постоянни съоръжения (в случай, че се пред­
вижда такава дейност в плана за закриване на 
депото), които не са свързани с опазване на 
околната среда и с бъдещото функционално 
предназначение на терена;
3. извършена е техническа рекултивация 
на депото съгласно проекта за рекултивация;
4. извършен е първи етап от биологичната 
рекултивация, включващ затревяване и зале­
сяване на технически рекултивираното депо 
или на клетка от него (засаждане на тревни 
смески, храстова и дървесна растителност), 
съгласно проекта за рекултивация.
(3) Закриването на депото по ал. 2 не 
освобождава оператора от задълженията му, 
произтичащи от условията на разрешението 
за извършване на дейности с отпадъци или 
на комплексното разрешително.
Чл. 43. (1) Закриването на депата или на 
клетки от тях се извършва по предварително 
изготвен план, като основните етапи в него 
се определят с инвестиционния проект на 
депото съгласно чл. 14.
(2) Планът за закриване на депото или на 
клетка от него по ал. 1 включва дейности по:
1. демонтаж на изградените постоянни 
съоръжения, които не са свързани с опазване 
на околната среда и с бъдещото функционал­
но предназначение на терена, като в плана 
се посочват графикът на техния демонтаж,